**โครงการสร้างความเข้มแข็งให้กับกลุ่มเกษตรกรเพื่อเข้าถึงแหล่งเงินทุนในการผลิตและการตลาด**

|  |  |  |
| --- | --- | --- |
| **หน่วยงาน** | **ความเห็น** | **ข้อเสนอแนะ** |
| กระทรวงการคลังที่ กค 0427/1811ลงวันที่ 29 มกราคม 2559 | เห็นชอบโครงการ เนื่องจากโครงการดังกล่าว เป็นการสนับสนุนให้ กลุ่มเกษตรกรมีเงินทุนในการพัฒนาศักยภาพในการดำเนินธุรกิจ ซึ่งจะช่วย ลดต้นทุนในการผลิตและให้สมาชิก กลุ่มมีเงินทุนเพียงพอในการประกอบอาชีพ | เห็นสมควรให้กรมส่งเสริมสหกรณ์ติดตามประเมินผลการดำเนินโครงการและรายงาน ผลให้คณะกรรมการสงเคราะห์เกษตรกร ทราบเป็นรายปีอย่างต่อเนื่อง |
| กระทรวงพาณิชย์ที่ พณ 0403/478ลงวันที่ 1 กุมภาพันธ์ 2559 | เนื่องจากโครงการดังกล่าวได้ผ่าน การพิจารณาของคณะกรรมการสงเคราะห์เกษตรกรแล้ว จึงไม่ขัดข้องในหลักการ | การดำเนินการตามโครงการฯ มีส่วนที่ เกี่ยวข้องกับการตลาดด้วย ดังนั้นเพื่อให้เกิดประสิทธิผลต่อกลุ่มเกษตรกรและการใช้เงินอย่างมีประสิทธิภาพมีความเห็น ดังนี้1. การพิจารณาแผนงาน/โครงการที่ กลุ่มเกษตรกรเสนอขอใช้เงินตามโครงการฯ ควรดำเนินการด้วยความรอบคอบและ คำนึงถึงความเป็นไปได้ในการดำเนินการด้วย2. เนื่องจากโครงการฯดังกล่าวเป็นการส่งเสริมการผลิตและการตลาด โดยการจัดหาปัจจัย การผลิต การรวบรวม การแปรรูป และการตลาดผลผลิตทางการเกษตร จึงควร มีการประสานงานกับหน่วยงานที่เกี่ยวข้อง ด้านการตลาด เพื่อให้มีการบริหารจัดการ ครบวงจรทั้งการผลิตและการตลาด3. ขอให้มีการติดตามประเมินผลโครงการ และการชำระหนี้ของกลุ่มเกษตรกร อย่างใกล้ชิดและต่อเนื่อง เพื่อให้สามารถ ส่งเงินคืนกองทุนสงเคราะห์เกษตรกรได้ ภายใน ระยะเวลาที่กำหนด |

|  |  |  |
| --- | --- | --- |
|  |  |  |
| **หน่วยงาน** | **ความเห็น** | **ข้อเสนอแนะ** |
| สำนักงบประมาณที่ นร 0709/325ลงวันที่ 8 กุมภาพันธ์ 2559 | เห็นสมควรที่คณะรัฐมนตรีจะพิจารณาอนุมัติหลักการให้จัดสรรเงินจากกองทุนสงเคราะห์เกษตรกรให้กรมส่งเสริมสหกรณ์ จำนวน 1,010 ล้านบาท ตามนัยมาตรา 22 แห่งพระราชบัญญัติกองทุนสงเคราะห์เกษตรกร พ.ศ. 2554 ตามที่กระทรวงเกษตรและสหกรณ์เสนอ | การดำเนินงานโครงการดังกล่าว ขอให้กระทรวงเกษตรและสหกรณ์กำกับดูแล การจัดสรรเงินทุนหมุนเวียนให้มีความทั่งถึง เป็นธรรมและโปร่งใส รวมถึงติดตามผล การชำระคืนเงินจากกลุ่มเกษตรกรอย่างเคร่งครัด เพื่อให้การชำระคืนเงินกองทุนสงเคราะห์เกษตรกรเป็นไปตามระยะเวลา ที่กำหนดไว้ด้วย |
| สำนักงานคณะกรรมการพัฒนาเศรษฐกิจและสังคมแห่งชาติที่ นร 1114/0363ลงวันที่ 19 มกราคม 2559 | เห็นชอบในการอนุมัติจัดสรรเงินจากกองทุนสงเคราะห์เกษตรกรให้ กรมส่งเสริมสหกรณ์ เพื่อดำเนินโครงการ ซึ่งจะช่วยพัฒนาศักยภาพในการดำเนินธุรกิจให้กับกลุ่มเกษตรกรในการจัดหาปัจจัยการผลิตทางการเกษตร รวบรวมและแปรรูปผลผลิต ที่เหมาะสมสอดคล้องกับความต้องการของสมาชิก กลุ่มเกษตรกรทั้งในด้านปริมาณ และมีระยะเวลาที่เหมาะสม | ในการพิจารณาจัดสรรเงินให้กับกลุ่มเกษตรกรนั้น กรมส่งเสริมสหกรณ์ควรให้ความสำคัญ กับความสอดคล้องระหว่างกิจกรรมของ กลุ่มเกษตรกรกับนโยบายของรัฐบาลด้วย โดยเฉพาะการกู้ยืมเงินไปเพื่อดำเนินกิจกรรมการเพาะปลูกในช่วงฤดูแล้งของกลุ่มเกษตรกร จะต้องสอดคล้องกับมาตรการส่งเสริมของกระทรวงเกษตรและสหกรณ์ เพื่อลดความเสี่ยงในการคืนเงินทุนให้กับกองทุนสงเคราะห์เกษตรกร |
| คณะกรรมการติดตามและตรวจสอบการใช้จ่ายงบประมาณของภาครัฐที่ คสช (คตร)/73ลงวันที่ 28 มกราคม 2559 | เห็นชอบและรับทราบ ตามที่กระทรวงเกษตรและสหกรณ์เสนอ เพื่อให้เกษตรกรสามารถเข้าถึงแหล่งเงินกองทุนสงเคราะห์เกษตรกร โดยไม่มีดอกเบี้ย เป็นการลดต้นทุนการผลิต รวมทั้งเป็นการสร้างโอกาสเข้าถึงแหล่งเงินทุนให้กับเกษตรกร ทั้งนี้ การดำเนินการทุกขั้นตอนการปฏิบัติจะต้องโปร่งใสและตรวจสอบได้ | - |
| กระทรวงมหาดไทยที่ มท 0310.3/02023ลงวันที่ 8 กุมภาพันธ์ 2559 | เห็นชอบกับการเสนอขออนุมัติจัดสรรเงินกองทุนสงเคราะห์เกษตรกร จำนวน 1,010 ล้านบาท ตามที่กระทรวงเกษตรและสหกรณ์เสนอ | - |